turjo4nis/wikipedia-bn-dump-20250701 huggingface dataset:
মঈনুল আহসান সাবের

মঈনুল আহসান সাবের (জন্ম ২৬ মে ১৯৫৮) একজন বাংলাদেশি সাহিত্যিক। বাংলা ভাষা ও সাহিত্যে অবদানের জন্য বাংলাদেশ সরকার তাঁকে ২০১৯ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। এছাড়াও তিনি বাংলা একাডেমি পদক লাভ করেছেন।
 উল্লেখ্য, তাঁর পিতা ছিলেন কবি আহসান হাবীব।

শিক্ষা
মাধ্যমিক: ল্যাবরেটরি হাই স্কুল, ঢাকা (১৯৭৩)
উচ্চ মাধ্যমিক: ঢাকা কলেজ (১৯৭৫)
স্নাতক সম্মান (সমাজবিজ্ঞান): ঢাকা বিশ্ববিদ্যালয় (১৯৭৮)
স্নাতকোত্তর (সমাজবিজ্ঞান): ঢাকা বিশ্ববিদ্যালয় (১৯৭৯)

পেশা
কার্যনির্বাহী সম্পাদক: সাপ্তাহিক ২০০০, লেখালেখি।
প্রকাশক: দিব্য প্রকাশ।

পুরস্কার
 বাপী শাহরিয়ার শিশুসাহিত্য পুরস্কার (১৯৯১)
 ফিলিপস পুরস্কার
 হুমায়ুন কাদির সাহিত্য পুরস্কার
 বাংলা একাডেমি সাহিত্য পুরস্কার (১৯৯৬)
 ব্র্যাক ব্যাংক-সমকাল সাহিত্য পুরস্কার 
 জেমকন সাহিত্য পুরস্কার
 ভাষা ও সাহিত্যে একুশে পদক (২০১৯)

কর্মতালিকা

প্রকাশিত গ্রন্থ 

 পরাস্ত সহিস (১৯৮২)
 অরক্ষিত জনপদ (১৯৮৩)
 স্বপ্নযাত্রা (১৯৮৪)
 আগমন সংবাদ (১৯৮৪)
 মামুলী ব্যাপার (১৯৮৪)
 চারদিক খোলা (১৯৮৫)
 একবার ফেরাও (১৯৮৫)
 আদমের জন্য অপেক্ষা (১৯৮৬)
 আগামী দিনের গল্প (১৯৮৭)
 পাথর সময় (১৯৮৯)
 এসব কিছুই না (১৯৮৯)
 লাল বাড়ির অদ্ভুত ভূত (১৯৮৯)
 ভিড়ের মানুষ (১৯৯০)
 এরকমই (১৯৯০)
 কেউ জানে না (১৯৯০)
 কোনো একদিন (১৯৯০)
 মানুষ যেখানে যায় না (১৯৯০)
 এক রাত (১৯৯০), 
 চার তরুণ-তরুণী (১৯৯০), 
 কয়েকজন অপরাধী (১৯৯০), 
 পরাজয় (১৯৯০), 
 লিলিপুটরা বড় হবে (১৯৯০), 
 বাংলাদেশের ফুটবল তারকা (১৯৯০), 
 সীমাবদ্ধ (১৯৯১), 
 অচেনা জায়গায় (১৯৯১), 
 কয়েকটি প্রেমপত্র (১৯৯১), 
 সতের বছর পর (১৯৯১), 
 এ এক জীবন (১৯৯১), 
 অপরাজিতা (১৯৯১), ফেরা হয় না (১৯৯১), 
 অগ্নিগিরি (১৯৯১), 
 ধারাবাহিক কাহিনী (১৯৯২), 
 অপেক্ষা (১৯৯২), 
 কবেজ লেঠেল (১৯৯২), 
 হারানো স্বপ্ন (১৯৯২), 
 দুই বোন (১৯৯২), 
 নীল খাম (১৯৯২), 
 না (১৯৯২), 
 সে তোমাকে পাবে না (১৯৯২)
 মুন্নী (১৯৯২)
 লজ্জা (১৯৯২)
 ভূতের থাকা না থাকা (১৯৯২)
 সুদূর (১৯৯৩),
 প্রেম ও প্রতিশোধ (১৯৯৩), 
 স্বজন (১৯৯৩), 
 তুমি আমাকে নিয়ে যাবে (১৯৯৩), 
 মঈনুল আহসান সাবেরের প্রেমের গল্প (১৯৯৩), 
 এক ঝলক আলো (১৯৯৪), 
 দুপুর বেলা (১৯৯৫), 
 মৌমাছি ও কাঠুরিয়া (১৯৯৬), 
 তিন সাংবাদিক ভূত (১৯৯৭),
 মুক্তিযোগ্দধা আব্দুল মালেকের হাসি (১৯৯৭),
 সংসার যাপন (১৯৯৭),
 মৃদু নীল আলো (১৯৯৭), 
 রেলস্টেশনে অজানা গল্প (১৯৯৮), 
 জ্যোতির্ময়ী, তোমাকে বলি (১৯৯৮), 
 যোগাযোগ (১৯৯৮), 
 নির্বাচিত প্রেমের উপন্যাস (১৯৯৯), 
 ঠাট্টা (১৯৯৯), 
 অবসাদ ও আড়মোড়ার গল্প (১৯৯৯), 
 ফিরে আসা (১৯৯৯),
 নির্বাচিত গল্প (১৯৯৯),
 ব্যক্তিগত (২০০০), 
 বৃষ্টির দিন (২০০০), 
 খুনের আগে ও পরে (২০০০), 
 সবচেয়ে সুন্দর (২০০০), 
 এটা আমার একার গল্প (২০০১), 
 কেউ একত্রে অপেক্ষা করছে (২০০১), 
 উপন্যাসসমগ্র (২০০১), 
 কিশোর সমগ্র (২০০৩), 
 ১৬ ডিসেম্বর ১৯৭১ (২০০৩), 
 আমাদের খনজনপুর (২০০৪),
 পরের ঘটনা (২০০৪), 
 শরীরের গল্প (২০০৪), 
 যে কেউ না, তার সঙ্গে (২০০৫), 
 সুকুমারের লজ্জা (২০০৫), 
 তিলকের গল্প (২০০৬),
 দূরের ঐ পাহাড়চূড়ায় (২০০৬), 
 এই দেখা যায় বাংলাদেশ (২০০৬), 
 ঋষি ও নারী (২০০৫), 
 আখলাকের ফিরে আসা (২০১৪), 
 কাফকা আসবে (২০১৯) ।

লেখা নিয়ে নির্মিত নাটক 

 পাথর সময়, না প্রভৃতি

নির্মিত চলচ্চিত্র 

 লিলিপুটেরা বড় হবে

তথ্যসূত্র

১৯৫৮-এ জন্ম
জীবিত ব্যক্তি
বাংলাদেশী সাহিত্যিক
ভাষা ও সাহিত্যে একুশে পদক বিজয়ী
সামগ্রিক অবদানে বাংলা একাডেমি সাহিত্য পুরস্কার বিজয়ী
বাংলাদেশী বিজ্ঞান কল্পকাহিনী লেখক
বাংলাদেশী পুরুষ ঔপন্যাসিক
বাঙালি লেখক
বাংলা ভাষার বিজ্ঞান কল্পকাহিনী লেখক
বাংলা একাডেমি সাহিত্য পুরস্কার বিজয়ী
একুশে পদক বিজয়ী
আলফ্রেদো দি স্তেফানো

আলফ্রেদো দি স্তেফানো (৪ জুলাই ১৯২৬ - ৭ জুলাই ২০১৪; , ) একজন প্রাক্তন আর্জেন্টিনীয়-স্পেনীয় ফুটবলার এবং কোচ। তাকে সর্বকালের অন্যতম সেরা ফুটবলার গণ্য করা হয়। তবে আর্জেন্টিনীয় হলেও তার মূল পরিচিতি স্পেনের ক্লাব রিয়াল মাদ্রিদের খেলোয়াড় হিসেবে।

দি স্তেফানো সেন্টার ফরোয়ার্ড হিসেবে খেলতেন। ১৯৪৩ আর্জেন্টিনার রিভার প্লেত ক্লাবে তার খেলোয়াড়ী জীবন শুরু হয়। পরবর্তী এক দশক তিনি আর্জেন্টিনা ও কলম্বিয়ার বিভিন্ন ক্লাবে খেলেন। ১৯৫৩ সালে রিয়াল মাদ্রিদে আসার পর ফেরেঙ্ক পুসকাসের সাথে তার ফরোয়ার্ড লাইনে অনবদ্য জুটি গড়ে উঠে, যা ক্লাবটিকে অনেক সাফল্য এনে দেয়। ১৯৬৪ পর্যন্ত রিয়ালের হয়ে তিনি ২৮২টি ম্যাচ খেলে ২১৯টি গোল করেন, যা ক্লাবটির ইতিহাসে তাকে লিগের সর্বোচ্চ গোলদাতায় পরিণত করে।

ইতিহাসের অন্যতম সেরা ফুটবলার হয়েও দুর্ভাগ্যজনকভাবে দি স্তেফানো-র কখনো বিশ্বকাপ ফুটবল খেলা হয়নি। ১৯৫০ সালের বিশ্বকাপে আর্জেন্টিনা খেলতে অস্বীকৃতি জানায়, ১৯৫৪ সালের বিশ্বকাপে আর্জেন্টিনা সুযোগ পায়নি, ১৯৫৬ সালে দি স্তেফানো স্পেনের নাগরিকত্ব লাভ করেন এবং স্পেনের হয়ে পরবর্তী বিশ্বকাপের (১৯৫৮) বাছাই পর্বে অংশ নেন, কিন্তু স্পেন মূল পর্বে উত্তীর্ণ হতে ব্যর্থ হয়। ১৯৬২ সালের বিশ্বকাপের বাছাই পর্বেও তিনি স্পেনের হয়ে অংশ নেন, এবার স্পেন মূল পর্বে উত্তীর্ণও হয়েছিল, কিন্তু বিশ্বকাপের আগে দি স্তেফানো আঘাত পেয়ে মূল পর্বে খেলতে পারেননি।

প্রাথমিক জীবন 

বুয়েনোস আইরেস নগরীর বারাকাসে জন্মগ্রহণ করেন। পিতার নাম আলফ্রেদো দি স্তেফানো। তার দাদা মাইকেল ১৯ শতকে ইতালির নিকোলোসি থেকে আর্জেন্টিনার অভিবাসী হয়ে আসেন। ১৯৭৩ সালে তিনি মাত্র ১৭ বছর বয়সে আর্জেন্টিনীয় ক্লাব রিভার প্লেটে খেলা শুরু করেন।

তথ্যসূত্র

বহিঃসংযোগ 

আর্জেন্টিনীয় ফুটবলার
১৯২৬-এ জন্ম
ফুটবল ফরোয়ার্ড
২০১৪-এ মৃত্যু
রিয়াল মাদ্রিদ ফুটবল ক্লাবের ম্যানেজার
রিয়াল মাদ্রিদ ফুটবল ক্লাবের খেলোয়াড়
রিয়াল ক্লাব দেপোর্তিউ এস্পানিওলের ফুটবলার
লা লিগার ম্যানেজার
পিচিচি ট্রফি বিজয়ী
লা লিগার খেলোয়াড়
বালোঁ দর বিজয়ী
আর্জেন্টিনীয় প্রবাসী ফুটবলার
আর্জেন্টিনার আন্তর্জাতিক ফুটবলার
আর্জেন্টিনীয় ফুটবল ম্যানেজার
ইতালীয় বংশোদ্ভূত আর্জেন্টিনীয় ব্যক্তি
কলম্বিয়ার আন্তর্জাতিক ফুটবলার
ফিফা ১০০
আর্জেন্টিনীয় প্রথম বিভাগের খেলোয়াড়
ক্লাব আতলেতিকো রিভার প্লেতের ফুটবলার
স্পেনের আন্তর্জাতিক ফুটবলার
কোপা আমেরিকা বিজয়ী খেলোয়াড়
১৯৬২ ফিফা বিশ্বকাপের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ফরাসি বংশোদ্ভূত আর্জেন্টিনীয় ব্যক্তি
আর্জেন্টিনীয় পুরুষ ফুটবলার
পুরুষ ফুটবল ফরোয়ার্ড
ক্লাব আতলেতিকো উরাকানের ফুটবলার
স্পেনীয় পুরুষ ফুটবলার
স্পেনের নাগরিকীকৃত নাগরিক
সম-বিন্যাস (অবিচ্ছিন্ন)

অবিচ্ছিন্ন সম-বিন্যাস (continuous uniform distribution) সম্ভাবনার এমন একটি অবিচ্ছিন্ন বিন্যাস, যার যেকোনো একই দৈর্ঘ্যের ব্যবধির (interval) সম্ভাবনা সমান। সমভাবে বিন্যস্ত কোনো দৈব চলক যদি কেবল a হতে b এর মাঝে মান নেয়, যেখানে a < b, তবে সম-বিন্যাসের সম্ভাবনা ঘনত্ব ফাংশন (probability density function) হবে:

ঘনত্ব অপেক্ষকের মান a ও b তে একেকক্ষেত্রে একেক রকম ধরা হয়, কখনো শূন্য, কখনো 1/(b − a), কোনো কোনো ক্ষেত্রে 1/(2(b − a))। এই দুই প্রান্তিক মানের কারণে f(x) dx বা x f(x) dx এর সমাকলন মানে কোনো পরিবর্তন হয় না বিধায় f(a) ও f(b) সাধারণত অগুরুত্বপূর্ণ।

ক্রমযোজিত বিন্যাস ফাংশন (Cumulative Distribution Function) 
সম-বিন্যাসের ক্রমযোজিত বিন্যাস ফাংশন হল:

'সমতা' 
সম-বিন্যাসের 'সমতা'-র নিহিতার্থ হল - সমভাবে বিন্যস্ত কোনো দৈব চলকের যেকোনো একই দৈর্ঘ্যের ব্যবধিতে পড়ার সম্ভাবনা সমান।
যদি  হয় এবং  যদি  এর একটি ধ্রুব অনুব্যবধি (subinterval) হয়, যেখানে , তাহলে -এর যেকোনো  দৈর্ঘ্যের ব্যবধিতে পড়ার সম্ভাবনা -

হবে, যা ধ্রুব। অতএব - যেকোনো একই দৈর্ঘ্যের ব্যবধিতে পড়ার সম্ভাবনা সমান।

পরিমিত সম-বিন্যাস 
সম-বিন্যাসের a = 0 ও b = 1 হলে তাকে পরিমিত সম-বিন্যাস বলে।
পরিমিত সম-বিন্যাসের একটি বৈশিষ্ট্য হল, যদি U1 পরিমিত সম-বিন্যস্ত একটি দৈব চলক হয়, অর্থাৎ - 

তাহলে 1-U1 ও সমভাবে বিন্যস্ত হবে, অর্থাৎ -

অন্যান্য বিন্যাসের সাথে সম্পর্ক 
  একটি সূচকীয় বিন্যাস হবে যদি  হয় এবং  হয়।

সম্ভাবনা বিন্যাস
অবিচ্ছিন্ন বিন্যাস

hu:Egyenletes eloszlás
su:Sebaran seragam#Kasus kontinyu
মহাপ্লাবন (পুরাণ)

বিভিন্ন ধর্মের পৌরাণিক কাহিনীতে উল্লেখিত মহাপ্লাবন বলতে বুঝায় মানব সভ্যতা ধ্বংসের অভিপ্রায়ে দেবদেবী বা সৃষ্টিকর্তা কর্তৃক প্রেরিত বন্যা। যাকে ঐশ্বরিক শাস্তি বলে বিবেচনা করা হয়েছে। বেশিরভাগ ধর্মের পৌরনিক কাহিনীতে মহাপ্লাবনের সময় একজন ত্রানকর্তা বা নায়কের উপস্থিতি দেখা যায় যিনি মহাপ্লাবন থেকে জীবজগতকে রক্ষা করতে সচেষ্ট হন।  বিশ্বের বিভিন্ন সংস্কৃতিতে মহাপ্লাবনের উল্লেখ পাওয়া যায়। যেমন, মেসোপটেমিয়া, ভারতের হিন্দু ধর্মগ্রন্থ, গ্রীক পুরানের ডিউকিলিয়ন, বুক অব জেনেসিস (বাইবেল), মুসলমানদের পবিত্র কোরআন এবং মেসোআমেরিকার মায়া সভ্যতার লোরে অব কিচের কাহিনীতে।

পূরান
মেসোপটেমিয়ার মহাপ্লাবনের কাহিনী রাজা জিউসুদ্রা, গিলগামেস এবং আর্থাসিস কে কেন্দ্র করে রচিত।

তথ্যসূত্র

বহিঃসংযোগ 
 মহাপ্লাবন নিয়ে বাইবেল যা বলে 
 মহাপ্লাবন নিয়ে কোরআন-সূরা নুহ

পুরাণ
তুলনামূলক পুরাকথা
বুকার পুরস্কার

বুকার পুরস্কার বিশ্ব সাহিত্যের অন্যতম মর্যাদাসম্পন্ন একটি পুরস্কার। এটি পূর্বে কল্পকাহিনীর জন্য বুকার পুরস্কার (১৯৬৯–২০০১) এবং ম্যান বুকার পুরস্কার (২০০২–২০১৯) নামে পরিচিত ছিল। প্রতি বছর (বিচারকদের মতে) বিগত এক বছরে প্রকাশিত শ্রেষ্ঠ পূর্ণ-দৈর্ঘ্যের উপন্যাসকে এই পুরস্কারটি প্রদান করা হয়। কিছু শর্তাবলী রয়েছে, যেমন লেখককে অবশ্যই কমনওয়েলথ, জিম্বাবুয়ে অথবা আয়ারল্যান্ডের নাগরিক হতে হবে, এবং উপন্যাসটি ইংরেজি ভাষায় রচিত হতে হবে।

পুরস্কারপ্রাপ্তদের তালিকা

১৯৬৯-১৯৯৯

২০০০-২০২৫

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইড
 বুকার পুরস্কার আর্কাইভ অক্সফোর্ড ব্রুকস বিশ্ববিদ্যালয়  
 A primer on the Man Booker Prize and critical review of literature
 Man Booker Prize 2013 Longlist announced 23 July 2013, updated with Shortlist 10 September 2013

ব্রিটিশ সাহিত্য পুরস্কার
ইংরেজি ভাষার সাহিত্য পুরস্কার
১৯৬৮-এ প্রবর্তিত পুরস্কার
প্রতি বৎসর হালনাগাদ করা দরকার এমন নিবন্ধ
বুকার পুরস্কার
মডার্ন লাইব্রেরি কর্তৃক প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাসের তালিকা

মডার্ন লাইব্রেরি বিংশ শতাব্দীর সেরা একশটি উপন্যাসের একটি তালিকা তৈরি করে ১৯৯৮ সালে। একই সাথে তারা সেরা একশ নন-ফিকশন বইয়ের তালিকাও তৈরি করেছিল। উপন্যাসের তালিকাটি এখানে সংযোজন করা হল। এই রাংকিং পাঠকদের ভোটের ভিত্তিতে করা হয়েছে।

তালিকা

বহিঃসংযোগ 
 মডার্ন লাইব্রেরির মূল তালিকা

উপন্যাসের তালিকা
২০শ শতাব্দীর উপন্যাস
লারা দত্ত

লারা দত্ত (, ; জন্ম এপ্রিল ১৬, ১৯৭৮, গাজিয়াবাদ, উত্তর প্রদেশ) একজন ভারতীয় মডেল ও চলচ্চিত্র অভিনেত্রী। তিনি ২০০০ সালে মিস ইউনিভার্স প্রতিযোগিতায় জয় লাভ করেন।

প্রাথমিক জীবন 
ভারতের উত্তর প্রদেশের গাজিয়াবাদ এলাকায় ভারতীয় পিতা এবং ব্রিটিশ-ভারতীয় বংশোদ্ভূত মায়ের গর্ভে লারা'র জন্ম। তার বাবা উইং কমান্ডার অবসরপ্রাপ্ত এল.কে. দত্ত এবং মা জেনিফার দত্ত। তার আরো দু'জন বড় বোন রয়েছে। একজন ভারতীয় বিমানবাহিনীতে কর্মরত। সুরকার এবং ডিস্কো জকি (ডিজে) নিতিন শাহানে তার রক্তসম্পর্কীয় বোন। ১৯৮১ সালে তার পরিবার ব্যাঙ্গালোর থেকে স্থানান্তরিত হয়। সেখানে তিনি সেন্ট ফ্রান্সিস জেভিয়ার গার্লস হাই স্কুল এবং ফ্রাঙ্ক এন্থনী পাবলিক স্কুলে পড়াশোনা করেন। মুম্বাই বিশ্ববিদ্যালয় থেকে অর্থনীতি বিষয়ে স্নাতক ডিগ্রী অর্জন করেন।

ব্যক্তিগত জীবন 

লারা দত্ত ১৬ ফেব্রুয়ারি, ২০১১ সালে খ্রিস্টান পরিবারের সন্তান বিখ্যাত ভারতীয় টেনিস তারকা মহেশ ভূপতিকে মুম্বাইয়ের বান্দ্রায় বিয়ে করেন। এরপর খ্রিস্টীয় নিয়ম-নীতি অনুসারে ২০ ফেব্রুয়ারি, ২০১১ সালে গোয়ার সানসেট পয়েন্টে বিবাহ-পর্ব অনুষ্ঠিত হয়। ১ আগস্ট, ২০১১ সালে লারা দত্ত তার অন্তসত্ত্বার সংবাদ প্রকাশ করেন। ২০ জানুয়ারি, ২০১২ সালে সায়রা নাম্নী এক কন্যা সন্তান প্রসব করেন তিনি।

২০১০ সালে ভূপতি দম্পতি একটি চলচ্চিত্র নির্মাণকারী সংস্থা বিগ ডেডি প্রোডাকশন্স প্রতিষ্ঠা করেন।

কর্মজীবন

চলচ্চিত্র তালিকা 
 মুমবাই সে আয়া মেরে দোস্ত (২০০৩)
 আন্তাজ (২০০৩)
 মাস্তি (২০০৪)
 আন্ (২০০৪)
 জাজ্মেন্ট (২০০৪)
 খাঁকি (২০০৪)
 জুর্ম (২০০৫)
 নো এন্ট্রি (২০০৫)
 কাল (২০০৫)
 ইন্সান (২০০৫)
 ইলান (২০০৫)
 এক আজনাবি (২০০৫)
 দোস্ত (২০০৫)
 জিন্দা (২০০৬)
 ফানাহ্ (২০০৬)
 ভাঘাম ভাগ (২০০৬)
 পার্টনার (২০০৭)
 ওম শান্তি ওম (২০০৭)
 ঝুম বারবার ঝুম (২০০৭)
 ব্লু (২০০৯)
 বিল্লু বারবার (২০০৯)
 হাউজফুল (২০১০)
 ডন টু (২০১১)
 চল দিল (২০১১)
 ডেভিড (২০১৩)
 ডেভিড-অন্য আরকটি (২০১৩) 
 সিং ইজ ব্লাইং (২০১৫)
 ফিতর (২০১৬)
 আজহার (২০১৬)

টেলিভিশন

তথ্যসূত্র

বহিঃসংযোগ 

 Fansite Lara Dutta Zone 
 

১৯৭৮-এ জন্ম
জীবিত ব্যক্তি
ভারতীয় নারী মডেল
ভারতীয় চলচ্চিত্র অভিনেত্রী
ভারতীয় কণ্ঠাভিনেত্রী
ভারতের সুন্দরী প্রতিযোগিতার প্রতিযোগী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় সুন্দরী প্রতিযোগিতা বিজয়ী
মিস ইউনিভার্স ২০০০-এর প্রতিযোগী
মিস ইউনিভার্স বিজয়ী
ফেমিনা মিস ইন্ডিয়া বিজয়ী
মিস ইন্টারকন্টিনেন্টাল বিজয়ী
মুম্বই বিশ্ববিদ্যালয়ের প্রাক্তন শিক্ষার্থী
বেঙ্গালুরুর নারী মডেল
বেঙ্গালুরুর অভিনেত্রী
পাঞ্জাবি ব্যক্তি
উত্তরপ্রদেশের নারী মডেল
উত্তরপ্রদেশের ব্যক্তি
ইংরেজ বংশোদ্ভূত ভারতীয় ব্যক্তি
জার্মান বংশোদ্ভূত ভারতীয় ব্যক্তি
সুয়েডিয় বংশোদ্ভূত ভারতীয় ব্যক্তি
স্কটিশ বংশোদ্ভূত ভারতীয় ব্যক্তি
জার্মান বংশোদ্ভূত অভিনেত্রী
ভারতীয় রোমান ক্যাথলিক
ভারতীয় চলচ্চিত্রে ইউরোপীয় বংশোদ্ভূত অভিনেত্রী
কর্পাস লুটেয়াম

স্তন্যপায়ী প্রাণীদের ডিম্বাশয়ে অবস্থিত পীত (হলুদ) রংয়ের অন্তঃক্ষরা গ্রন্থি যা থেকে প্রজেস্টেরোন হর্মোন নিঃসৃত হয়। ডিম্বাশয়ের পরিপক্ব গ্রাফিয়ান ফলিক্ল থেকে ডিম্বাণু নির্গত হবার পর সেই ফলিকলের অবশিষ্টাংশের কোষগুলি স্নেহপদার্থ সঞ্চয় করে স্ফীত হয় ও কিছু কিছু প্রাণির ক্ষেত্রে লিউটিন নামক ক্যারটিন জাতীয় রঙকের কারণে পীত বঅর্ণ ধারণ করে। কর্পাস লুটেয়াম প্রজেস্টেরোনের প্রধান উৎস এবং অধিকাংশ স্তন্যপায়ী প্রাণীর গর্ভধারনের জন্য প্রাথমিক গর্ভাবস্থার স্থায়ীত্ব এর তঘেকে নির্গত প্রজেস্টেরোনের উপর সম্পূর্ণ ভাবে নিররভরশীল (গেস্টেশন = গর্ভধারণ, এর থেকে প্রোজেস্টেরণ নামক স্টেরয়েডটির নাম হয়েছে। স্তন্যপায়ী প্রাণীদের স্ত্রঈ প্রজনন চক্রের (উচ্চ শ্রেণির প্রাইমেট দের মেন্স্ট্রু্যাল সাইকল বা অন্যান্য স্তন্যপায়ীদের ইস্ট্রাস সাইকলের) দ্বিতীয় অর্ধে প্রজেস্টেরোনের প্রভাবে জরায়ুর ভিতরের আবরণ (এন্ডোমেট্রিয়াম)নিষিক্ত ডিম্বাণুর রোপণের জন্য উর্বর হয়ে ওঠে। নিষিক্ত ডিম্বাণু জরায়ুর মধ্যে প্রেথিত হতে না পারলে কর্পাস লুটেয়াম দ্রুত শুকিয়ে কুঁকড়ে যায় ও অ্যাট্রেটিক ফলিকলে পরিণত হয়। প্রজেস্টেরোনের অভাবে জরায়ুর অন্তরাবণের উপরের স্তর তখন হয় ঝরে পড়ে (ও সঙ্গে কিছু রক্তপাত হয় - যা হল উচ্চশ্রেণির প্রাইমেট দের ঋতুস্রাব) অথবা শুকিয়ে অবশোষিত হয়।

সহায়ক চিত্র

বর্হিসূত্র 
 বোস্টন বিশ্ববিদ্যালয়ের কলাবিদ্যায় 18201loa দেখুন।
 স্টেট ইউনিভার্সিটি অফ নিউ ইয়র্ক-এর মেডিকাল সেন্টারের পরীক্ষাগারের নিবন্ধ "The Female Pelvis: The Ovary"  দেখুন।

তথ্যসূত্র 

আসক্তি
স্ত্রী প্রজননতন্ত্র
কলাস্থান
শ্রোণিচক্র
অগ্ন্যাশয়

অগ্ন্যাশয় () মেরুদণ্ডী প্রাণীদের পরিপাক ও অন্তঃক্ষরা তন্ত্রের অন্তর্গত একটি মিশ্র গ্রন্থি, অর্থাৎ এর মধ্যে অন্তঃক্ষরা ও বহিঃক্ষরা দুইরকম গ্রন্থিই আছে। এর বহিঃক্ষরা অংশ পরিপাক তন্ত্রের একটি গ্রন্থি, যেটি থেকে নির্গত অগ্ন্যাশয় নালী পিত্তনালীর সঙ্গে যুক্ত হয়ে ক্ষুদ্রান্ত্রের ডিউডেনামের মধ্য অংশে উন্মুক্ত হয়। এর অন্তঃক্ষরা অংশের নাম ল্যাঙ্গারহান্স কোষপুঞ্জ (Islet of Langerhans আইলেট অফ ল্যাঙ্গারহান্স; আইলেট = ছোটো দ্বীপ, অর্থাৎ বহিঃক্ষরা অংশগুলির মধ্যে মধ্যে বিক্ষিপ্ত অন্তঃক্ষরা কোষগুচ্ছগুলি) যার বিটা কোষ ইনসুলিন, আলফা কোষ গ্লুকাগন, ডেল্টা কোষ সোমাটোস্টাটিন হরমোন নিঃসরণ করে।

মানবদেহের অগ্ন্যাশয়ের দৈর্ঘ্য ১৫-২৫ সেন্টিমিটার এবং ওজন ৬৫ থেকে ৭৫ গ্রাম। এর শীর্ষাংশ ডুওডেনামের অর্ধবৃত্তাকার বাঁকের মধ্যে অবস্থিত ও বাকী অংশ উদরগহ্বরের পেছনে প্রসারিত। ফলে এটা দেখতে অনেকটা লাতিন J বর্ণের মত।

অগ্ন্যাশয়ের অন্তঃক্ষরা গ্রন্থগুলি যে হরমোনগুলি নিঃসরণ করে, সেগুলি রক্তের শর্করা মাত্রা নিয়ন্ত্রণ করে থাকে। তাই অগ্ন্যাশয়ের কোন রোগে এই সব কোষ কার্যকারিতা হারিয়ে ফেললে ডায়াবেটিস রোগ দেখা দেয়।

কলাস্থান 
অণুবীক্ষণ যন্ত্রের নিচে পর্যবেক্ষণ করলে, অগ্ন্যাশয়ের একটি রঞ্জিত প্রস্থচ্ছেদ-এ দুই ধরনের প্যারেনকাইমাল কোষ দেখা যায়।হালকা রং-এ রঞ্জিত কোষ গুলো কে বলা হয় "আইলেটস অব ল্যাংগারহ্যান্স"। এগুলো হরমোন তৈরী করে এবং অন্তঃক্ষরা কার্যাবলীর অন্তরগত।

অন্তঃক্ষরা অংশ 

কোষপুঞ্জগুলি গুচ্ছ গুচ্ছ অন্তঃক্ষরা কোষ ও এদের মধ্যে জালের মত বিস্তৃত কৈশিক নালীর নেটওয়ার্ক নিয়ে গঠিত। কোষপুঞ্জের কৈশিকণালীগুলির প্রাচীরে সার বেঁধে অন্তঃক্ষরা কোষগুলি অবস্থিত। বেশির ভাগ অন্তঃক্ষরা কোষের সাথে রক্তনালীর সরাসরি সংযোগ আছে। অন্তঃক্ষরা কোষগুলি যেন "ব্যস্তভাবে নিজেদের হরমোন উৎপাদন করে যাচ্ছে এবং আশেপাশের অন্যান্য অগ্ন্যাশয় কোষগুলিকে সম্পূর্ণ উপেক্ষা করছে, যেন সেগুলি দেহের একেবারে ভিন্ন কোন অংশে অবস্থিত।" ("...busily manufacturing their hormone and generally disregarding the pancreatic cells all around them, as though they were located in some completely different part of the body.")

তথ্যসূত্র 

 
আসক্তি
পরিপাকতন্ত্র
মানবদেহ
অঙ্গ
শুক্রাশয়

শুক্রাশয় (ইংরেজি testicle বা testis, অর্থাৎ পৌরুষের সাক্ষী) মেরুদণ্ডী প্রাণীদের পুংজননকোষ বা শুক্রাণু ও পুরুষ হরমোন  টেস্টোস্টেরন উৎপাদনকারী অঙ্গ। স্ত্রী-প্রাণীতে এটির সদৃশ অঙ্গটি হল ডিম্বাশয়। এটি একই সাথে প্রজননতন্ত্র এবং অন্তঃক্ষরাতন্ত্রের অংশ।

সম্মুখস্থিত পিটুইটারি গ্রন্থি শুক্রাশয়ের কাজ নিয়ন্ত্রণ করে। পিটুইটারি থেকে আগত লুটেনীকরণ হরমোন শুক্রাশয়কে টেস্টস্টেরোন নিঃসরণে উদ্দীপিত করে। আবার টেস্টস্টেরন এবং ফলিকল-উদ্দীপক হরমোনের উপস্থিতি ছাড়া শুক্রাণু উৎপাদন সম্ভব নয়। পশুদের নিয়ে গবেষণাতে দেখা গেছে যে যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যহত হতে পারে যে পুরুষ প্রাণীটি অনুর্বর হয়ে যেতে পারে।

তথ্যসূত্র

আসক্তি
পুরুষ প্রজননতন্ত্র
শুক্রাশয়
অন্তঃক্ষরা গ্রন্থিতন্ত্র
গ্রন্থি
স্তন্যপায়ী পুং প্রজনন তন্ত্র
পুরুষের স্বাস্থ্য
পাকস্থলী

পাকস্থলী () মানব দেহে পরিপাকতন্ত্রের একটি গুরুত্বপূর্ণ অংশ যা অন্ননালী ও ক্ষুদ্রান্ত্রের মধ্যে অবস্থিত। এটি উদর গহবরের বাম পাশে উপর দিকে থাকে। খাদ্য পরিপাক প্রক্রিয়া প্রধানত পাকস্থলীতে শুরু হয়। বিশেষ করে আমিষ জাতীয় খাদ্যের পরিপাকে পাকস্থলীর ভূমিকা প্রধান। সাধারণত স্নেহ জাতীয় খাদ্য পাকস্থলীতে পরিপাক হয় না।

পাকস্থলীর গঠন 

অন্ননালী ও ডিওডেনাম এর মাঝখানে পাকস্থলী একটি থলির মতো অঙ্গ।  এর দৈর্ঘ্য প্রায় ২৫ সে.মি.।এটি উদরীয় গহ্বরের উপরের বাম দিকে থাকে। এর উপর প্রান্ত ডায়াফ্রামের বিপরীতে থাকে।পাকস্থলির পিছনে অগ্ন্যাশয় আছে।বৃহত্তর বক্রতা (greater curvature) থেকে বৃহত্তর ওমেন্টাম নামে। প্রাচীর পুরু ও পেশিবহুল।

পাকস্থলিতে দুটি স্ফিংক্টার থেকে-অন্ননালী এবং পাইলরিক।

পাকস্থলি প্যারাসিমপ্যাথেটিক ও অর্থোসিমপ্যাথেটিক প্লেক্সাস দিয়ে আবদ্ধ থাকে।

প্রাপ্তবয়স্ক মানুষের ক্ষেত্রে বিশ্রামরত ,প্রায় খালি অবস্থায় পাকস্থলির আয়তন ৪৫ থেকে ৭৫ মিলিলিটার হয়ে থাকে। যেহেতু এটি বর্ধনশীল অঙ্গ,এটি প্রায় এক লিটার খাদ্য ধারণ করতে পারে। সদ্যোজাত শিশুর পাকস্থলি মাত্র ৩০ মিলিলিটার খাদ্য ধারণ করতে পারে।

বিভিন্ন অঞ্চল 
অ্যানাটমিতে পাকস্থলিকে চার ভাগে ভাগ করা হয়।পাকস্থলির প্রথম অংশ কার্ডিয়া।  প্রতিটা ভাগের বিভিন্ন কোষ এবং কাজ আছে।
 অন্ননালী পাকস্থলির যেখানে উন্মুক্ত হয়,তাকে কার্ডিয়া বলে।এই অঞ্চলেই এপিথেলিয়াম কোষের প্রকৃতি পরিবর্তিত হয়।এর কাছেই নিম্নস্থ অন্ননালীয় স্ফিংক্টার। 
 পাকস্থলির উপরের বক্রতাকে ফান্ডাস বলে।
 পাকস্থলির দেহ প্রধান অংশ।
 পাকস্থলির নিচের অংশকে পাইলরাস বলে,যেখান থেকে পাকস্থলির খাদ্য ক্ষুদ্রান্তে উন্মোচিত হয়।
 পাকস্থলির প্রাচীরে থাকা ভাঁজ গুলোকে রূঘী বলা হয়।

রক্ত সরবরাহ

কলাতত্ত্ব

গ্রন্থি

পাকস্থলীতে পরিপাক 
পাকস্থলীর প্রাচীরে অসংখ্য গ্যাস্ট্রিকগ্রন্থি থাকে। গ্যাস্ট্রিক গ্রন্থি থেকে নিঃসৃত রস খাদ্য পরিপাকে সহায়তা করে। পেরিসস্ট্যালসিস অর্থাৎ পাকস্থলীর পেশি সংকোচন ও প্রসারণের মাধ্যমে খাদ্যবস্তুকে পিষে মন্ডে পরিণত করে।

পাকস্থলীতে খাদ্য আসার পর অন্তঃপ্রাচীরের গ্যাস্ট্রিক গ্রন্থি থেকে গ্যাস্ট্রিক রস নিঃসৃত হয়। এই রসে প্রধান যে উপাদানগুলো থাকে তা হলো:
 হাইড্রোক্লোরিক এসিড: হাইড্রোক্লোরিক এসিড খাদ্যের মধ্যে কোনো অনিষ্টকারী ব্যাকটেরিয়া থাকলে তা মেরে ফেলে। নিষ্ক্রিয় পেপসিনোজেনকে সক্রিয় পেপসিনে পরিণত করে এবং পাকস্থলীতে পেপসিনের সুষ্ঠু কাজের জন্য অম্লীয় পরিবেশ সৃষ্টি করে।
 পেপসিন: পেপসিন এক ধরনের এনজাইম যা আমিষকে ভেঙ্গে দুই বা ততোধিক অ্যামাইনো এসিড দ্বারা তৈরি যৌগ গঠন করে যা পেপটাইড নামে পরিচিত। এটি মূলত হাইড্রোক্লোরিক এসিডের উপস্থিতিতে সক্রিয়  হয়।
পাকস্থলীতে খাদ্যদ্রব্য পৌঁছানো মাত্র উপরিউক্ত রসগুলো নিঃসৃত হয়। পাকস্থলীর অনবরত সংকোচন ও প্রসারণ এবং এনজাইমের ক্রিয়ার ফলে খাদ্যমিশ্র মন্ডে পরিণত হয়। একে পাকমণ্ড বলে। এই মন্ড অনেকটা স্যুপের মতো এবং কপাটিকা ভেদ করে ক্ষুদ্রান্ত্রে প্রবেশ করে।

শর্করা এবং স্নেহ জাতীয় খাদ্য সাধারণত পাকস্থলীতে পরিপাক হয় না। কারণ, এদের পরিপাকের জন্য গ্যাস্ট্রিক রসে নির্দিষ্ট কোনো এনজাইম থাকে না।

তথ্যসূত্র

আরও দেখুন 

পরিপাকতন্ত্র
অঙ্গ
উদর
পাকস্থলী
পিত্তাশয়

পিত্তাশয় () অথবা পিত্তথলি বা পিত্তকোষ পরিপাকতন্ত্রের একটি নাশপাতি আকৃতির ফাঁপা অঙ্গ যা যকৃতের ডান খন্ডের নিম্নতলে উদরের আবরক ঝিল্লিহীন খাঁজে তির্যক ভাবে অবস্থান করে।এটি পোর্টা-হেপাটিস এর ডান প্রান্ত থেকে যকৃতের নিম্নকিনারা পর্যন্ত বিস্তৃত। এটির দৈর্ঘ্য প্রায় ৭-১০ সেঃমিঃ এবং প্রস্থ ৩ সেঃমিঃ;খাদ্য পরিপাকে ব্যবহারের জন্য একবারে প্রায় ৩০-৫০ মিলিলিটার পিত্তরস ধারণ করে রাখে। পিত্তের কারণে এটির রং গাঢ় সবুজ দেখায়। এটি পিত্তনালীর মাধ্যমে যকৃৎ ও ডিওডিনাম সাথে যুক্ত।

গঠন
পিত্তাশয়কে গঠনগত দিক থেকে নিচ থেকে উপরে ফান্ডাস, দেহ, গ্রীবা এই তিন অংশে ভাগ করা যায়।

ফান্ডাসঃ এটি পিত্তাশয়ের সর্বনিম্নের অংশ যার কিছু অংশ যকৃতের নিচে অভিক্ষিপ্ত থাকে। এটি সামনের দিকে ডানদিকের নবম পর্শুকার তরুণাস্থির অগ্রভাগের ঠিক নিচে থাকে। এবং পেছন দিকে থাকে অনুপ্রস্থ কোলন।

দেহঃ ফান্ডাস থেকে গ্রীবা পর্যন্ত অংশটি দেহ। ফান্ডাসসহ দেহের দুই পাশ ও নিম্নতল পেরিটোনিয়াম দিয়ে আবৃত থাকলেও উপরিতল আবরণ বিহীন।

গ্রীবাঃ দেহ থেকে সিস্টিক নালী পর্যন্ত অংশটি গ্রীবা। এটি কিছুটা ইংরেজি S আকৃতির বাঁক তৈরি করে।

রক্ত সরবরাহ
এটি সিস্টিক ধমনীর মাধ্যমে রক্ত সরবরাহ পায় যা হেপাটিক ধমনীর ডান শাখা থেকে উদ্ভূত। সিস্টিক শিরার মাধ্যমে রক্ত সরাসরি পোর্টাল শিরায় যায়।

স্নায়ু সরবরাহ
প্রধানত সিম্প্যাথেটিক স্নায়ু সিলিয়াক ও হেপাটিক প্লেক্সাস এর মাধ্যমে স্নায়ু অনুভূতি প্রদান করে। পিত্তশয়ে প্রদাহ হলে মাঝে মাঝে ডান কাঁধে ব্যথা অনুভুত হয় এর কারণ হল ডান ফ্রেনিক নার্ভ এর কিছু তন্তু ফ্রেনিক ও হেপাটিক প্লেক্সাসের মধ্য দিয়ে পোষ্ট-গ্যাংলিওনিক সিম্প্যাথেটিক ফাইবার বহন করে পিত্তাশয়ে স্নায়ু সরবরাহ প্রদান করে।

পিত্তাশয়ের কাজ
পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়।
চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে।
পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে।

পিত্তাশয়ের রোগ
 পিত্তাশয়ের প্রদাহ।
 পিত্তপাথুরী।
পিত্তাশয়ের টিউমার

আরো দেখুন
পিত্তপাথুরী

তথ্যসূত্র

উদর
অঙ্গ
পিত্তাশয়
প্রাণি শারীরস্থান
পরিপাকতন্ত্র
যকৃৎ

যকৃৎ বা লিভার (Liver) মেরুদণ্ডী ও অন্যান্য কিছু প্রাণীদেহে অবস্থিত একটি অভ্যন্তরীণ অঙ্গ। মানবদেহে মধ্যচ্ছদার নিচে উদরগহ্বরের উপরে পাকস্থলীর ডান পাশে যকৃৎ অবস্থিত। এর রং লালচে খয়েরি। একে চলতি বাংলায় কলিজা বলে সচরাচর উল্লেখ করা হয়। যকৃৎ দেহের বৃহত্তম গ্রন্থি। এর ওজন দেহের মোট ওজনের (৩-৫%)। এটি ২টি খণ্ডে বিভক্ত: ডান এবং বাম। প্রাণীদেহে বিপাক ও অন্যান্য কিছু শারীরবৃত্তীয় কাজে যকৃত প্রধান ভূমিকা পালন করে। গ্লাইকোজেনের সঞ্চয়, প্লাজমা প্রোটিন সংশ্লেষণ, ওষুধ বা অন্যান্য রাসায়নিক নির্বিষকরণে এর ভূমিকা গুরুত্বপূর্ণ।

যকৃতে পিত্তরস উৎপন্ন হয়; পিত্তরস একধরনের ক্ষারীয় যৌগ যা পরিপাকে সহায়তা করে। বিশেষত স্নেহজাতীয় খাদ্যের ইমালসিফিকেশন এর জন্য পিত্তরস প্রয়োজন। এছাড়াও যকৃৎ দেহের আরও কিছু জৈব-রাসায়নিক প্রক্রিয়া নিয়ন্ত্রণ করে। যকৃৎ কে রসায়নের গবেষণাগারও বলা হয়।

কোষের ধরন 

দুই ধরনের কোষ দিয়ে যকৃৎ গঠিত যথা: প্যারেনকাইমাল এবং নন-প্যারেনকাইমাল। যকৃতের প্যারেনকাইমাল কোষকে হেপাটোসাইট বলে যা আয়তনের ৮০%। নন-প্যারেনকাইমাল কোষের মধ্যে রয়েছে হেপাটিক স্টিলেট কোষ, কাপফার কোষ এবং সাইনুসয়ডাল এন্ডোথেলিয়াল কোষ যা লিভার সাইনুসয়েড এর গুরুত্বপূর্ণ অংশ। এরা সমস্ত কোষের ৪০% হলেও আয়তনের মাত্র ৬.৫%।

রক্ত প্রবাহ 
যকৃৎ প্রধানত দুই পথে রক্ত সংবাহিত হয় যথা পোর্টাল শিরা এবং হেপাটিক ধমনী । শতকরা ৭৫ ভাগেরও বেশি রক্ত আসে পোর্টাল শিরা থেকে। অক্সিজেনের সরবরাহ দুই উৎস থেকেই নিশ্চিত হয়।

সংশ্লেষণ 

 এমিনো এসিড সংশ্লেষণ
 রক্ত তঞ্চন উপাদান সংশ্লেষণ
পিত্ত সংশ্লেষণ
 ইউরিয়া সংশ্লেষণ

যকৃতের কাজ 
যকৃত থেকে পিত্তরস নিঃসৃত হয় যা খাদ্য পরিপাকের, বিশেষ করে স্নেহজাতীয় খাদ্য পরিপাকের, একটি অতি প্রয়োজনীয় উপাদান৷ যকৃতে ইউরিয়া তৈরি হয়।  এছাড়া যকৃতে অনেক গুরুত্বপূর্ণ জৈব রাসায়নিক বিক্রিয়া সংঘটিত হয়৷ এজন্য যকৃতকে দেহের জৈব রসায়নাগার বলে৷ যকৃত গুরুত্বপূর্ণ কয়েকটি কাজের মধ্যে রয়েছে:

 যকৃতে পিত্তরস তৈরী হয় যা যকৃত থেকে নিঃসৃত হয়ে পিত্তথলিতে জমা থাকে। প্রয়োজনানুযায়ী অন্ত্রে পিত্তরসের সরবরাহ ঘটে। 
 রক্তের অতিরিক্ত গ্লুকোজ যকৃতে গ্লাইকোজেন রূপে সঞ্চিত হয় ৷ প্রয়োজনে গ্লাইকোজেন ভেঙ্গে রক্তের গ্লুকোজের মাত্রা সঠিক রাখে ৷ 
 যকৃতে ভিটামিন (A,D,E,K,B6 ও B12) সঞ্চিত হয়৷
 রক্তের প্লাজমা প্রোটিন প্রধানত অ্যালবুমিন যকৃতে সংশ্লেষিত হয়৷
 যকৃতে লোহিত রক্তকণিকার হিমোগ্লোবিন ভেঙ্গে বিলিরুবিন ও বিলিভার্ডিন সৃষ্টি হয় ৷
বিভিন্ন শারীরবৃত্তীয় ক্রিয়ার ফলে মানবদেহে উৎপন্ন বিষ জাতীয় পদার্থ যকৃত কোষের অভ্যন্তরে রাসায়নিক বিক্রিয়ার মাধ্যমে প্রশমিত হয়।

যকৃতের  রোগ 
যকৃতের ওজনের পাঁচ থেকে দশ ভাগের বেশি চর্বি দিয়ে পূরণ হলে যে রোগটি হয় তাকে ফ্যাটি লিভার বলে। পশ্চিমা বিশ্বে সাধারণত মদ্যপানের কারণে ফ্যাটি লিভার হয়ে থাকে। তবে বহুমূত্র, শর্করা জাতীয় খাদ্যের আধিক্য,রক্তে চর্বির আধিক্য, উচ্চ রক্তচাপ, স্থূলতা ইত্যাদি কারণে ফ্যাটি লিভার হয়। লিভারে জমা চর্বি অনেক সময় স্থানীয় প্রদাহ সৃষ্টি করে এবং এ প্রদাহ থেকে কিছুসংখ্যক রোগীর লিভার সিরোসিস, এমনকী কোনো কোনো ক্ষেত্রে লিভার ক্যান্সারও হতে পারে। প্রাথমিক অবস্থায় এই রোগের কোনো উপসর্গ থাকে না, অন্য রোগের পরীক্ষা করার সময় সাধারণত রোগটি ধরা পড়ে। কখনো কখনো পেটের উপরিভাগের ডানদিকে ব্যথা,অবসন্নতা, ক্ষুধামান্দ্য ইত্যাদি উপসর্গ দেখা দিতে পারে।

প্রতিস্থাপন
প্রতি বছর সারা বিশ্বে এক লক্ষ মানুষ শুধুমাত্র লিভারের রোগে মারা যায়। তবে ‘রিজেনারেটিভ’ অঙ্গ হওয়ায় খুব সহজেই এটিকে প্রতিস্থাপন করে মানুষকে মৃত্যুর হাত থেকে বাঁচানো সম্ভব।

তথ্যসূত্র 

পরিপাকতন্ত্র
অঙ্গ
যকৃৎ